**D I S P O Z I Ț I A**

**nr. 227 din 17 mai 2021**

**privind constituirea** **Comisiei tehnice pentru autorizarea internă a**

**electricienilor din punct de vedere a securității și sănătății în muncă**

Președintele Consiliului Județean Cluj;

Analizând referatul Direcției Generale Buget Finanțe Resurse Umane nr. 16.559/6.05.2021 privind constituirea Comisiei de autorizare internă a electricienilor din punct de vedere a securității și sănătății în muncă,

În conformitate cu prevederile:

* art. 191 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 13 lit. i) din Legea nr. 319/2006 a securității și șănătății în muncă, cu modificările ulterioare;
* art. 15 alin. (1) pct. 12 din Normele metodologice de aplicare a prevederilor Legii securității şi sănătății în muncă nr. 319/2006, aprobate prin Hotărârea Guvernului nr. 1425/2006, cu modificările și completările ulterioare;
* Anexei 1 pct. 3.3.25 din Hotărârea Guvernului nr. 1146/2006 privind cerințele minime de securitate și sănătate în muncă pentru utilizarea în muncă a echipamentelor de muncă;
* Hotărârea Guvernului nr. 355/2007 privind supravegherea sănătăţii lucrătorilor, cu modificările și completările ulterioare;
* Ordinului Secretarului General al Guvernului nr. 600/2018 privind aprobarea Codului controlului intern managerial al entităților publice;
* Capitolului IV secțiunea 5.1 art. 48 pct. I. alin. (2) litera l) din Regulamentul de Organizare și Funcționare al aparatului de specialitate al Consiliului Județean Cluj, aprobat prin Hotărârea Consiliului Județean Cluj nr. 65/2018;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. 1.** Se constituie Comisia tehnică de autorizare internă a electricienilor din punct de vedere al securității și sănătății în muncă, în componenţa cuprinsă în **Anexa**  **nr. 1** care face parte integrantă din dispoziție.

**Art. 2.** Se aprobăRegulamentul de organizare și funcționare al Comisiei tehnice pentru autorizarea internă a electricienilor, cuprins în **Anexa nr. 2** care face parte integrantă din dispoziție.

**Art. 3.** Cu ducerea la îndeplinire a prevederilor prezentei dispoziții se încredințează persoanele desemnate la art.1.

**Art.4.** Prezenta dispoziţie se comunică persoanelor desemnate la articolul 1, Serviciului SSM-PSI, Logistic, precum și Prefectului Judeţului Cluj.

 **Contrasemnează:**

 **PREȘEDINTE,**  **SECRETAR GENERAL AL JUDEȚULUI,**

 Alin Tișe Simona Gaci

**Anexa nr.1**

**la Dispoziția nr. 227/2021**

**COMPONENȚA**

**Comisiei tehnice pentru autorizarea internă a electricienilor**

**din punct de vedere a securității și sănătății în muncă**

|  |  |  |  |  |
| --- | --- | --- | --- | --- |
| **Nr. crt.** | **Calitatea în cadrul comisiei** | **Numele și prenumele** | **Funcția deținută**  | **Serviciul / Biroul/ Compartimentul**  |
| 1 | Președinte | Mureșan Mircea Dan | consilier | Serviciul Operațional |
| 2 | Membru | Baicu Tănase | șef serviciu | Serviciul SSM-PSI, Logistic |
| 3 | Membru | Miron Ciprian Marius | consilier | Serviciul SSM-PSI, Logistic |

  **Contrasemnează:**

 **PREȘEDINTE,**  **SECRETAR GENERAL AL JUDEȚULUI,**

 Alin Tișe Simona Gaci

**Anexa nr.2**

**la Dispoziția nr. 227/2021**

**REGULAMENT**

**de organizare şi funcţionare a Comisiei tehnice de autorizare internă**

**a electricienilor din punct de vedere al securității și sănătății în muncă**

**CAPITOLUL I – PREVEDERI GENERALE**

**Art. 1.** Comisia de autorizare interna a electricienilor din punct de vedere al securității și sănătății în muncă la nivelul Consiliului Judeţean Cluj se constituie în vederea punerii în aplicare a dispozițiilor art. 19 din Legea nr. 319/2006 a securităţii şi sănătăţii în muncă cu modificările și completările ulterioare și a legislației subsecvente acesteia.

**Art. 2.** Comisia de autorizare internă a electricienilor din punct de vedere al securității și sănătății în muncă are drept scop să asigure verificarea periodică a personalui angajat pe posturi de electrician cu privire la respectarea normelor în domeniul securităţii şi sănătăţii în muncă la utilizarea energiei electrice în medii normale.

**Art. 3.** Autorizarea internă a electricienilor din punct de vedere al securității și sănătății în muncă atesta îndeplinirea condițiilor minime necesare ocupării sau menținerii pe post a persoanei în cauză.

**Art. 4.** Autorizarea este activitatea de emitere a unui act tehnic și juridic, denumit talon, prin care se acordă unei persoane fizice dreptul de a desfășura, în condițiile legii, activități de proiectare, inclusiv de a oferi asistența tehnică la executarea lucrărilor, verificare și/sau de executare, respectiv de a coordona execuția lucrărilor de instalații electrice.

**Art. 5.** Prin autorizarea internă a electricienilor se verifica competentele si cunoștințele minime necesare postului ocupat de persoana în cauză, având în vedere încadrarea în grupele de autorizare pe care le solicita postul ocupat.

**Art. 6.** Personalul din cadrul Consiliului Județean Cluj poate fi autorizat /incadrat, din punctul de vedere al SSM, in una din urmatoarele grupe, astfel:

* **grupa I** – executant de lucrari in cadrul formatiei de lucru (joasă tensiune);
* **grupa a II-a** – executant de manevre ( joasă tensiune);

**CAPITOLUL II - ORGANIZAREA COMISIEI DE AUTORIZARE INTERNĂ A ELECTRICIENILOR DIN PUNCT DE VEDERE SSM**

**Art. 7**. **(1)** Comisia de autorizare internă a electricienilor este constituiă din reprezentanţi ai angajatorului şi reprezentanţii lucrătorilor cu răspunderi specifice în domeniul securităţii şi sănătăţii în muncă.

**(2)** Comisia de autorizare internă a electricienilor este desemnată din persoanl de specialitate din cadrul aparatului de specialitate a Consiliului Județean Cluj:

a) Preşedinte: inginer electro-energetic (cadru tehnic de specialitate electrică);

b) Membri: - un reprezentant al angajatorului;

 - un reprezentant al angajatorului cu răspunderi specifice în domeniul securității și sănătății în muncă;

**Art. 8.** La întrunirile comisiei în vederea autorizării interne a electricienilor din punct de vedere al securității şi sănătății în muncă pot fi invitaţi să participe inspectori de muncă și reprezentanți A.N.R.E.

 **CAPITOLUL III – FUNCŢIONAREA COMISIEI DE AUTORIZARE INTERNĂ DIN PUNCT DE VEDERE AL SECURITĂȚII ŞI SĂNĂTĂȚII ÎN MUNCĂ**

**Art. 9.** Comisia de autorizare internă a electricienilor se întrunește anual la o dată stabilită de către membrii comisiei.

**Art. 10.** Ordinea de zi a fiecărei întruniri este stabilită de către preşedinte cu consultarea membrilor comisiei cu cel puţin 5 zile înaintea datei stabilite pentru examinarea electricienilor.

**Art. 11.**  Președintele comisiei de autorizare internă a electricienilor din punct de vedere S.S.M. convoacă în scris membrii comisiei de autorizare internă și personalul (electricieni) cu cel puţin 5 zile înainte de data întrunirii, indicând locul, data şi ora stabilite pentru autorizare.

**Art. 12.** După fiecare sesiune de examinare se va încheia un proces-verbal conform Anexei nr. 1 la Regulament care va conține rezultatele obținute de către personalul (electricieni) verificat, cu calificativele admis sau respins și care va fi semnat de către toţi membrii comisiei și aprobat de conducerea instituției.

**Art. 13.** Rezultatele testării vor fi comunicate personalului examinat care va lua la cunoștință pe bază de semnătură.

**Art. 14.** Comisia de autorizare internă a electricienilor din punct de vedere securității și sănătății în muncă este legal întrunită dacă sunt prezenţi cel puţin jumătate plus unu din numărul membrilor săi.

**Art. 15.** Reprezentantul angajatorului cu răspunderi specifice în domeniul securității și sănătății în muncă va afişa la loc vizibil copii ale procesului-verbal încheiat cu rezultatele obtinute.

**Art. 16.** **(1)** Pentru personalul declarat admis se va elibera talon de autorizare internă conform modelului prevăzut în anexa nr. 2 la Regulament, emisă de către angajator, care atestă că persoanalul (electrician) este autorizat intern pentru efectuarea de lucrări la instalațiile electrice din grupa I sau II pentru lucrul la instalații de joasă tensiune.

**(2)** Talonul se va viza anual de către angajator după sesiunea de examinare.

**CAPITOLUL IV - ATRIBUŢIILE COMISIEI DE AUTORIZARE INTERNA DIN PUNCT DE VEDERE SSM A ELECTRICIENILOR**

**Art .17.** Pentru realizarea autorizării interne a electricienilor din punct de vedere al securității și sănătății în muncă comisia are următoarele atribuţii:

1. analizeazã şi face propuneri privind programul de pregătire, instruire şi formare profesională a electricienilor;
2. urmăreşte desfăşurarea, pregătirea şi formarea electricienilor prin instruiri teoretice şi practice;
3. efectueazã testarea electricienilor asupra cunoştinţelor predate şi însuşite din bibliografia predată, pentru meseria de electrician;
4. întocmeşte procesul verbal de admitere sau respingere al electricienilor, în urma testării;
5. colaborează cu angajatorul pentru îmbunătăţirea condiţiilor de securitate şi sănătate în muncă;
6. ajută personalul (electricieni) să conştientizeze necesitatea aplicării măsurilor de securitate şi sănătate în muncă;

**CAPITOLUL V - DISPOZIŢII FINALE**

**Art. 18.** Prezenţa la testările anuale interne este obligatorie, derogarea de la această prevedere o acordă numai de către preşedintele comisiei.

**Art. 19.** Membrii comisiei și personalul care urmează să fie autorizat trebuie să justifice cu motive temeinice absenţa de la testare,

**Art. 20.** Timpul alocat acestei activităţi constituie timp de lucru, iar absenţele nejustificate sunt considerate abateri disciplinare.

**Art.21.** Documentele elaborate se arhivează de Serviciul SSM-PSI, Logistic.

**ANEXA nr. 1 la Regulament**

**PROCES VERBAL**

**cu rezultatele verificării periodice a electricienilor în vederea autorizării interne din punct de vedere al securității și sănătății în muncă**

Încheiat azi \_\_\_\_\_\_\_\_\_\_ la sediul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ cu ocazia verificării periodice a electricienilor în vederea autorizării din punct de vedere al securității și sănătății în muncă.

Comisia de examinare numită prin Dispoziția nr.\_\_\_\_\_ a Președintelui Consiliului Județean a procedat la verificarea periodică a unui număr de\_\_\_\_ electricieni.

Rezultatele examenului sunt prezentate în tabelul de mai jos:

|  |  |  |  |  |  |  |
| --- | --- | --- | --- | --- | --- | --- |
| Nr. crt. | Nume şi prenume | Serie CI | Numărul autorizaţiei /data eliberării | Tip autorizatie | Rezultatul examinării ADMIS / RESPINS | OBS. |
| 1 |  |  |  |  |  |  |
| 2 |  |  |  |  |  |  |
| … |  |  |  |  |  |  |
| … |  |  |  |  |  |  |

Pentru candidații care au obținut calificativul ADMIS le-a fost eliberată autorizația sau a fost vizată autorizația pentru o perioadă de 12 luni.

Procesul verbal a fost întocmit întru-un singur exemplar care se arhivează la Serviciul PSI-SSM, Logistic- Compartimentul SSM-PSI

|  |  |  |
| --- | --- | --- |
| Comisiade examinare  | Nume prenume |  Semnătura |
|  Președinte: | ………………………………. | ……………………. |
| Membrii: | ………………………………. | ……………………. |

**ANEXA nr. 2 la Regulament**

**Talon de autorizare internă a electricienilor**



 **Contrasemnează:**

 **PREȘEDINTE,**  **SECRETAR GENERAL AL JUDEȚULUI,**

 Alin Tișe Simona Gaci